Consiliul Investitorilor Străini: Angajatorii nu sprijină transferul contribuțiilor sociale din sarcina angajatorului în cea a angajatului și nu-i înțeleg raționamentul economic astăzi, 12:29 Autor: Iulian Anghel “Nu aduce un beneficiu angajaților și angajatorilor, proporțional cu efortul depus.” @ “Apare un semntinent de neîncredere între angajat și angajator care este în detrimentul activității economice.” @ “Mediul de afaceri nu a cerut această măsură.” “Se pot crea diferențe importante de competitivitate în interiorul unor sectoare, în funcție de decizia companiilor de a transfera contribuțiile sau de a compensa angajații.” @ “Nu exista nicio siguranță că, odată contribuțiile mutate, nu vor apărea noi taxe în sarcina angajatorilor.” Consiliul Investitorilor Străini din România (FIC) îi cere premierului Mihai Tudose să explice public rațiunea transferului obligațiilor fiscale de la angajator la angajat deoarece “în mod eronat” s-ar fi înțeles nu doar că angajatorii ar spijini aceast măsură, ci chiar că ar fi promotorii ei, în vreme ce realitatea este alta: membrii Consiliului Investitorilor Străini, “nu sprijină această măsură.” “Vă transmitem această scrisoare deoarece considerăm că în mod eronat s-a acreditat opinia că angajatorii sprijină sau chiar au sugerat măsura transferului contribuțiilor sociale de la angajator la angajat.